Հայաստանի երկրորդ նախագահ Ռոբերտ Քոչարյանի խափանման միջոցը փոխելու համար փաստաբանները բողոք են ներկայացրել Վերաքննիչ դատարան։ Այս մասին «Հետք»-ի հետ զրույցում նշեց փաստաբան Արամ Օրբելյանը։ Նա ասաց, որ այս պահին բողոքի հիմքում դրված փաստերի վերաբերյալ որեւէ տեղեկություն չի կարող հայտնել, ավելի մանրամասն կկարողանան խոսել մեկ շաբաթ հետո։ Վերաքննիչ դատարանի նիստի օրը դեռեւս հայտնի չէ։ «Բողոք ներկայացնելուց երեք օր հետո հնարավոր է նիստի օր նշանակել։ Կարծում եմ՝ հնարավոր է այս շաբաթվա մեջ հայտնի դառնա նիստի օրը»,-ասաց Արամ Օրբելյանը։